ukhā́yāmevaìtānyaudgrabhaṇā́ni juhvati kāmebhyo vā́ etā́ni hūyanta ātmò eṣa yájamānasya yádukhātmanyájamānasya sárvānkā́mānprátiṣṭhāpayāma íti na táthā kuryādetásya vaí yajñásya sáṃsthitasyaitā́sāmā́hutīnāṃ yo rásastádetádarciryaddī́pyate tadyatsáṃsthite yajñé hutéṣvaudgrabhaṇéṣūkhā́m pravr̥ṇákti tádenāmeṣá yajña ā́rohati táṃ yajñám bibharti tásmātsáṃsthita evá yajñé hutéṣvaudgrabhaṇéṣūkhām právr̥ñjyāt